[{"text_idx": "#000000", "text": "Ka\u0308esolev aasta on saunakultuuri ja -kombestiku aasta kogu Eestis. Ka Soomaal pu\u0308hendatakse sel aastal saunale senisest enam ta\u0308helepanu. Soomaalased ootavad teid oma sauna maist septembrini"}, {"text_idx": "#000001", "text": "Soomaa giidid olid grupi kanuutajatega Soomaa suurveel, kui ma\u0308rkasid ujutusalal suurt veelooma. Harukordne loodusvaatlus toimus u\u0308leujutatud To\u0303ramaa puisniidul, vaid mo\u0303niku\u0308mmend meetrit Halliste jo\u0303e sa\u0308ngist. Looma"}, {"text_idx": "#000002", "text": "Sakala kirjutab, et Soomaa giid Algis Martsoo sattus kelgumatkal koos matkaseltskonnaga To\u0303ramaa luha ja\u0308a\u0308va\u0308ljal tunnistajaks vaatepildile, mis meenutas jo\u0303kke ja\u0308a\u0308tunud ufosid. Ta on ku\u0308ll juba aastaid"}, {"text_idx": "#000004", "text": "Na\u0308dal hiljem sulistabki linava\u0308strik juba tohutu suure \u201cja\u0308rve\u201d kaldal vees ja soputab sulgi; selle vaatepildi autorio\u0303igus kuulub temale: vesi voolab jo\u0303est va\u0308lja nagu u\u0308lekeenud piim potikaane vahelt. Kummaline, aga to\u0303si \u00ad jo\u0303gi ise on alles ja\u0308a\u0308s, u\u0308mberringi laiub aga luhtasid ja karjamaid ujutav veeva\u0308li."}, {"text_idx": "#000005", "text": "Kuuseka\u0308a\u0308ra Ints on muust maailmast na\u0308dalaks vo\u0303i paariks a\u0308ra lo\u0303igatud. Oma auto on ta aegsasti sillale so\u0303idutanud, sest meetriko\u0303rgusi kalamehesa\u0308a\u0308rikuid ei anna rataste otsa mitte kuidagi to\u0303mmata. Ka saunamo\u0303nudest peab metsavahi pere mo\u0303neks ajaks loobuma, sest vesi on Kuuseka\u0308a\u0308ra saunas so\u0303na otseses mo\u0303ttes ahjus."}, {"text_idx": "#000006", "text": "Tipu ku\u0308las on majad keset ja\u0308rve -Annika Haas"}, {"text_idx": "#000007", "text": "Tipu ku\u0308las on majad keset \u201cja\u0308rve\u201d. Rippsild oleks nagu kilplaste ehitatud: algab veest ja lo\u0303ppeb vees, algab mittekuskilt ja viib mittekuhugi. Randume kanuuga Tammearu talu o\u0303uel. So\u0303idame treppi. Vanata\u0308di Linda on Tipu ku\u0308las elanud juba 30 aastat, aga sellist vett pole tema silmad varem na\u0308inud. Toas saab o\u0303nneks veel kuiva jalaga hakkama, kuid ha\u0308dal tuleb ka\u0308ia loomade juures laudas, sest va\u0308likemps on poolenisti kevadvete lainetesse uppunud."}, {"text_idx": "#000008", "text": "Linda-ta\u0308di ei virise, sest ka tema on kuulnud lugusid 1931. aasta varakevadisest u\u0308leujutusest, mil vesi to\u0303usis u\u0308htekokku 5,7 meetrit ja suurvesi kattis Vo\u0303rtsja\u0308rve suurust maalahmakat. Siis vo\u0303is lootsikuga talumaja aknast sisse so\u0303ita, ja kogunisti nii, et lootsikupo\u0303hi ei puudutanud isegi aknalauda."}, {"text_idx": "#000009", "text": "Tookord su\u0308ndis viiendal aastaajal palju pahandust, aga ka nalja. Ja\u0308tnud Karuskose peremees odrakoti rehetuppa pingile, arvanud, et mis tast ikka a\u0308ra viia. Vee alanemise ja\u0308rel olnud kott ta\u0308is odralinnaseid, ahjukoldes aga 5-naelane purikas. Arul to\u0303usis vesi rehe alla, kuhu oli paigutatud siga. Otsides kuivemat kohta, tuli loom tuppa. Vesi ja\u0308rele. Siga pugenud ahju, vesi ka sinna ja\u0308rele. Peremehe voodi oli tagakambris, o\u0303led sees. Kui peremees o\u0303ue la\u0308ks, hu\u0308ppas siga voodisse. Toimetused tehtud, tuli peremees tuppa. Na\u0308gi \u00ad ase vo\u0303etud, ronis ahju peale."}, {"text_idx": "#000010", "text": "O\u0303htuks on vesi veelgi to\u0303usnud. Metsas puude vahel saaks ehk juba kanuuga slaalomit so\u0303ita, kuid ha\u0308marus tungib peale. Kanuu to\u0303stetakse ka\u0308rule ja asume hetkel ainukesele la\u0308bi Soomaa vete viivale so\u0303idetavale teele."}, {"text_idx": "#000011", "text": "Meiekose sillal ootab meid u\u0308llatus: vesi ei voola enam mitte ainult silla all, vaid ka silla ko\u0303rval. Selleks, et koju pa\u0308a\u0308seda, tuleb teha kas ligi 100kilomeetrine ring vo\u0303i so\u0303ita mo\u0303niku\u0308mmend meetrit la\u0308bi vee. Valime po\u0303nevama. Istmed saavad ku\u0308ll alt veidi ma\u0308rjaks, kuid la\u0308bi me veame. Uueks hommikuks on suurvesi a\u0308ra uhtunud juba paarsada meetrit teed. Soomaa Pa\u0308rnu-poolne va\u0308rav on lukus."}]